Islam di Thailand

Agama Islam di Thailand dianuti lebih kurang 4 juta orang atau 6% penduduk negara itu.. Kebanyakan orang Islam Thai beraliran Ahli Sunah Waljamaah walaupun terdapat juga penganut mazhab lain dari berbagai-bagai negara.

Penempatan Dan Kedudukan
Sebahagian besar Umat Islam di Benua Islam Siam berasal dari Negeri Melayu Siam Islam diselatan di negara itu seperti Jala, Patani dan Menara. Umat Islam yang lain terdapat di seluruh Tailand terutama di kota Bankok. Wilayah Setul yang bersempadan dengan Malaysia juga mempunyai ramai Muslim yang berbagai. Singgora juga terdapat ramai muslim yang terdiri dari suku dari jumlah penduduknya.

Selain itu terdapat komuniti islam di wilayah utara ; Cang Mai,Cang Rai,Lampang dan Mai Hong San yang terdiri dari etnik Cin Hau atau lebih dikenali sebagai Pantay Hui.terdapat juga ethnik Hmong muslim,Burma muslim serta Tai muslim sepanjang sempadan di Barat dan Utara ,Myanmar,China dan Laos.

Masyarakat Champa dan Khmer Muslim terdapat di sepanjang wilayah Timur seperti Surin,Buriram,Cantanburi,Sisaket dan Ratcanburi yang bersempadan dengan Kemboja.

Etnik Tai Muslim tinggal di Wilayah Tengah Tailand seperti Di Wilayah dataran Korat atau [Isan]].dan tumpuan besar di wilayah selatan seperti Ranung,Patalung,Gharibi,Singgora,Bukit,Li Gur serta Wilayah di kebayakkan bandar utama seluruh Tailand.

Etnisiti dan identiti

Penduduk Islam di Thailand terdiri daripada pelbagai bangsa, antara mereka pendatang dari China, Pakistan, Cambodia, Bangladesh, Malaysia, dan Indonesia, selain etnik Tai sendiri. Suku penuh Umat Islam di Benua Islam Siam merupakan bangsa Melayu yang menduduki kawasan selatan negara tersebut.

Muslim Berdasarkan Kaum

Tengah Siam:2,587 000
Selatan Siam:1,284 000
Melayu Patani:1,035 000
Melayu Siam:715 000
Melayu Kedah:1 000
Islam Burma:16 400
Islam Tamil:1 700
Benggali:34 000
Champa:4 600
Utara Khmir:28 900
Tengah Khmir:1 280
Ruhingya:4 000
Hui Pantay:75 000
Hmung:5 000
Punjabi:62 000
Muken:735
Muklen:1 050
Sinhala:2 130
Urdu:7 200
Lau Puan:2 070
Han Min Nan:29 760
Han Guandong:780
Han Hai Nan:162
Han Min Bei:280

Pribumi Thai
Masyarakat pribumi Tai yang beragama Islam tertumpu di kawasan tengah dan selatan negara tersebut. Salah satu suku Thlai Islam yang terkenal ialah bekas Panglima Besar Tentera Diraja Thai, Jeneral Sunti Bun Ya Rat Glin. Sunti mempunyai keturunan Farsi dan moyangnya, Syeikh Ahmad Qumi, merupakan pemerintah Islam Kerajaan Ayutia Dan bergelar Narai dalam Bahasa Siam Islam Kedah.

Melayu Islam
Di hujung selatan negara itu, kebanyakan penduduknya ialah orang Melayu yang beragama Islam. Orang Melayu Islam merangkumi 80% jumlah penduduk di kawasan tersebut. Hal ini berlaku kerana kawasan ini pada masa dahulu merupakan sebahagian daripada Kerajaan Patani, sebuah Kerajaan Islam Melayu Siam  yang wujud pada kurun ke-15 dan dijajah oleh Tai pada kurun ke-19.

Cina Islam

Tailand jua mempunyai penduduk Islam yang berketurunan Cina Hui terutama sekali di kawasan bandar bahagian utara negara itu. Kebanyakan orang Muslimin Cina di negara itu tergolong dalam kumpulan yang dipanggil Cin Ho atau Hau dalam bahasa Tai. Namun bukan semua orang Cin Ho itu beragama Islam. Masyarakat Cin Ho merupakan golongan pendatang yang bersama mereka tradisi dan adat masyarakat Hui Islam di China. Salah satu masjid Cina yang terkenal ialah Masjid Ban Hau di Cang Mai.

Kumpulan etnik Islam yang lain
Terdapat golongan Rohingya di negara itu yang merupakan orang pelarian dari Myanmar. Masyarakat ini boleh dijumpai di khemah orang-orang pelarian, perkampungan nelayan dan pekan-pekan kecil berdekatan dengan persempadan Thailand dan Myanmar.  

Selain itu, terdapat juga golongan Islam Cham yang berasal dari Kemboja. Mereka terdapat di kawasan persempadan Thailand dan Kemboja, Bangkok dan juga di bahagian selatan Thailand. Masyarakat Cham mula menetap di Thailand sekitar tahun 1700-an hingga 1800-an.

Masyarakat Islam India, Pakistan dan Bangladesh juga terdapat di merata Thailand dan bekerja sebagai peniaga, usahawan dan juga buruh. 

Menurut catatan seorang diplomat Farsi pada 1685,  wujud masyarakat Syiah yang berpengaruh di kerajaan Siam pada masa itu. Hal ini dirakamkan oleh pengembara Perancis, Guy Tachard yang mengatakan bahawa persembahan-persembahan Ta'zieh (persembahan teater berunsur Syiah) mendapat dokongan daripada Raja Siam.

Sambutan Maulidur Rasul
Di Bangkok, sambutan Maulidur Rasul atau Ngan Mawlid Klang (مولدالرسول) memberi peluang kepada umat Islam di situ untuk menonjolkan keunikan budaya dan gaya hidup mereka kepada masyarakat Tai yang lain. Selain hari untuk memperingati kelahiran Rasulullah s.a.w., Ngan Mawlid Klang  juga merupakan hari di mana umat Islam Siam memperbaharui kesetiaan mereka kepada Raja.

Tempat beribadah
Menurut tinjauan Pejabat Statistik Kebangsaan negara itu pada 2007, terdapat 3,494 buah masjid di Thailand, kebanyakannya di wilayah Patani. 99% masjid-masjid tersebut beraliran Ahli Sunnah Wal Jamaah bermazhab Syafi'i serta Hanafi.

Pentadbiran dan pendidikan

Chularatchamontri (จุฬาราชมนตรี) merupakan gelaran untuk Syihul Islam atau Mufti di Tailand. Gelaran ini pertama kali digunakan dalam Kerajaan Ayutia apabila Raja Songtam (1611–1628) melantik Syikh Ahmad untuk menyandangi jawatan ini. Menurut undang-undang di negara itu, Chularatchamontri dilantik oleh Raja atas nasihat Perdana Menteri. Beliau mempunyai kuasa atas segala urusan yang berkaitan dengan agama Islam di negara itu dan juga menjadi penasihat kepada kerajaan dan badan-badan pemerintah. Syikhul Islam Tailand yang terkini ialah Aziz Pitakumpun (อาซิส พิทักษ์คุมพล) 

Negara itu juga mempunyai sebuah Majlis Agama Islam atau Central Islamic Council of Tailand (مجلس الاءسلام الوسط تايلان) atau C.I.C.O.T. (กอท.), yang diterajui oleh lima orang ahli yang dilantik oleh Raja. Cu la rat ca mon tri atau Syeikhul Islam mengetuai majlis ini. Antara peranan majlis ini termasuk menasihati kerajaan dalam hal ihwal agama Islam, mengeluarkan sijil pengeluran makanan Halal,  menguruskan hal ihwal Ibadah Haji dan Umrah juga memantau pembangunan Masjid dan Madrasah di nusa tersebut. 

Tailand mempunyai beberapa ratus Madrasah yang menawarkan pendidikan di peringkat sekolah rendah dan menengah. Selain itu, terdapat juga Pertubuhan Muamalah Islam seperti Bank Islam Tailand.

Muslimin(%)mengikut wilayah

Patani (Pattani) (88%)
Menara (Narathiwat) (85%)
Jala (Yala) (75%)
Setul (Satun) (68%)
Singgora (Songkhla) (45%)
Bunga (Phang Nga) (40%)
Garibi (Krabi) (33%)
Terang (Trang) (25%)
Bukit (Phuket) (20%)
Pataya (16%)
Bedelung (Phatthalung) (12%)
Ranung (Ranong) (10%)
Ligur (Nakhon Si Thammarat) (7%)
Bankok (5%)
Surat Tani (Surat Thani) (2%)
Cumpon (1%)
Cang Mai (Chiang Mai) (1%)
Cang Rai (Chiang Rai) (0.8%)
Mai Hung San(0.5%)
Lampang (0.2%)

Rujukan

Pautan luar
 Pejabat Sheikhul Islam Thailand